Félix Couchoro

Félix Couchoro (30 Janairu 1900 - 5 Afrilu 1968) ya kasance marubuci ne ɗan ƙasar Togo  kuma Malami a fannin ilimi.  

 Tarihin Rayuwa 
An haifi Couchoro a ranar 30 ga watan Janairu 1900  a Ouidah, Dahomey, 'ya ce ga Dahomeyan. Ya halarci makarantar firamare da sakandare bi da bi a cocin Katolika a Grand-Popo da Minor Seminary na St. Joan na Arc a Ouidah daga shekarun 1915 zuwa 1919. Ya koyar a makarantar Katolika a Grand Popo daga shekarun 1919 zuwa 1924. Tsakanin shekarun 1924 da 1939 Couchoro ya gudanar da reshe na Société Commerciale de l'Ouest Africain (SCOA).  A cikin shekarar 1929, an buga littafin farko na Couchoro, L'Esclave, a Paris, littafi na biyu da wani ɗan Afirka ya buga a cikin harshen Faransanci, amma littafin ya kasance a ɓoye tsawon shekaru. Ya gyara jaridar Éveil Togolais daga shekarun 1931 zuwa 1933, wacce aka sake masa suna Éveil Togo-Dahomeen. A cikin takardar, ya ba da shawarar samar da yancin kasuwanci tsakanin Benin da Togo. Couchoro ya ƙirƙira litattafai irin Onitsha a wannan lokacin. 

A shekara ta 1939, ‘yan sanda sun tursasa shi ya nemi mafaka a Aneho a Togo. Daga shekarun 1939 zuwa 1952, ya yi aiki a matsayin wakilin kasuwanci a Anecho kuma ya zama ɗan kishin ƙasa a kwamitin kungiyar Togo (CUT), jam'iyyar Sylvanus Olympio.  Ya fara buga litattafai a cikin sigar silsilar a cikin jaridar Togo-Presse, wanda ya fara da Amour de féticheuse a shekarar 1941.  Ya yi aiki a ƙungiyar edita na jaridu da yawa waɗanda ke ba da shawarar yankewa mulkin mallaka. Duk da haka, ba da daɗewa ba ya zama abin da 'yan sanda suka zalunta. Bayan wata tarzoma a Vogan a shekarar 1952, ya tsere zuwa Aflao, Ghana, don gudun kada a ɗaure shi. Kasuwancin sa ya gaza kuma yawanci yana da karancin kuɗi a Ghana. 

Ya koma Togo a shekarar 1958 kuma ya sami aiki a Lomé. Lokacin da Togo ta sami 'yancin kai a 1960, an naɗa Couchoro a matsayin edita a Sabis na Watsa Labarai.  Ya yi ritaya daga wannan matsayi a cikin shekarar 1965, kuma ya mutu a ranar 5 ga watan Afrilu 1968 a Lomé. Farfesa Martin Gbenouga, shugaban Sashen Harsuna na zamani a Jami'ar Lomé, ya ce Félix Couchoro "marubuci ne mai wadatar arziki amma bai shahara ba."  A cikin shekarar 2015, fiye da shekaru tamanin bayan an rubuta shi, an buga littafinsa na biyu Amour de Féticheuse.

 Ayyuka 

 L'Esclave, 1929
 Amour de féticheuse, 1941
 Drama d'amour à Anecho, 1950
 L'héritage cette peste, 1963
 Amour de Féticheuse, 2015

 Manazarta 

Category:Mutuwan 1968
Rukuni:Maza